ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢራን "ብዘይ ሕጋዊ መንገዲ" ንዝሓዘታ መርከብ ክትለቃ እንግሊዝ ኣተሓሳሲባ 21 ሓምለ 2019 ምንጪ ስእሊ, Reuters መግለጺ ስእሊ, ኣብ ጂብራልታር ዝተትሓዘት ናይ ኢራን መርከብ ዘይተጻረየ ነዳዲ ናብ ሶርያ ተብጽሕ ከም ዝነበረት ይግመት ኢራን "ብዘይ ሕጋዊ መንገዲ" ዝሓዘታ መርከብ ብቕልጡፍ ክትለቃ ሚኒስተር ጉዳያት ወጻኢ ዩናይትድ ኪንግደም ጀረሚ ሃንት ኣተሓሳሲቡ። እቲ ተግባር፡ ኣብ መጻብቦ ሀርሙዝ ንዝግበር ናይ መራኸብበ ጉዕዞ ናይ ውሕስነት ሕቶ ከም ዘልኣዕል'ውን ገሊጹ። እቲ ሚኒስተር፡ ኢራን ንኣተሓሕዛ እታ መርከብ ዘርእይ ቪድዮ ድሕሪ ምዝርግሓ እዩ ነዚ መግለጺ ዝሃበ። ኢራን ብወገና፡ እታ መርከብ "ንኣህጉራዊ ሕጋጋት ጉዕዞ ባሕሪ" ከም ዝጠሓሰት'ያ ትገልጽ። ኢራን ናይ እንግሊዝ መርከብ ሒዛ ወዲ ሰብ ንፈለማ ኣብ ወርሒ ዝዓለበሉ፡ መበል 50 ዓመት ጽምብል ኣመሪካ ገዚፍ ሰራዊት ናብ ማእከላይ ምብራቕ ክትልእኽ ወሲና እቲ ሚኒስተር ምስ ኢራናዊ መዘንኡ ድሕሪ ዝገበሮ ናይ ተለፎን ዝርርብ ኣብ ዝሃቦ ሓጺር ጋዜጣዊ መግለጺ፡ ኢራን ነዚ ዝገበረት ግብረመልሲ ናይታ ኣብ ጂብራልታር ዝተትሓዘታ መርከብ ምዃኑ ሓቢሩ። ኣብ መጻብቦ ሆርሙዝ ዘሎ ኩነታት ናብ ኲናት ከየምርሕ ዓቢይ ስግኣት ፈጢሩ ኣሎ። እንታይ እዩ ኣጋጢሙ?
